2.3 การประกอบธุรกิจของแต่ละสายผลิตภัณฑ์

 ลักษณะผลิตภัณฑ์หรือบริการ

-   ลักษณะผลิตภัณฑ์

บริษัทฯ ดำเนินกิจการประกอบธุรกิจเป็นผู้ผลิตและจัดจำหน่ายเครื่องประดับแท้เป็นหลัก
ปัจจุบันเป็นผู้นำด้านการส่งออกเครื่องประดับอัญมณีของไทย
ซึ่งมีการกระจายฐานลูกค้าไปยังภูมิภาคที่สำคัญของโลก อันได้แก่ อเมริกาเหนือ ยุโรป และเอเชีย
บริษัทฯ มุ่งที่จะเป็น “บริษัทแบรนด์เครื่องประดับอัญมณีระดับโลก”
ซึ่งได้วางโครงสร้างการบริหารที่สมดุลประกอบด้วย 1) ด้านการผลิต
ที่ครอบคลุมแทบทุกระดับราคาสินค้า โดยกลุ่มบริษัทฯ มี 8 โรงงานใน 5 ประเทศ อันได้แก่
ประเทศไทย เวียดนาม จีน อินโดนีเซีย เยอรมันนี 2) ด้านฐานการจัดจำหน่ายที่เป็นของตนเอง
และตัวแทนจำหน่ายกระจายตามภูมิภาคที่สำคัญของทั่วโลก ได้แก่ สหัฐอเมริกา อังกฤษ เยอรมนี
ฝรั่งเศส อิตาลี สเปน อินโดนีเชีย ญี่ปุ่น จีน เวียดนาม อินเดีย และไทย 3) ด้านการค้าปลีก
ที่มีบริษัทย่อยบริหารจัดการด้านการค้าปลีกซึ่งรวมถึงร้านค้าปลีกของบริษัทเอง
และการจัดจำหน่ายผ่านระบบแฟรนไชส์ และ 4) ด้านการพัฒนาแบรนด์และตลาดของตนเอง
ซึ่งแบรนด์ของกลุ่มบริษัท สามารถดูรายละเอียดได้ในหัวข้อ “ลักษณะการประกอบธุรกิจ.”

-   สิทธิหรือข้ดจำกัดการประกอบธุรกิจ

  ใบอนุญาตประกอบกิจการโรงงาน

บริษัทฯ ได้ใบอนุญาตประกอบกิจการโรงงาน จากกระทรวงอุตสาหกรรม แบ่งเป็น 2 ฉบับ ได้แก่

1. ที่ตั้งโรงงานเลขที่ 28 ซอยบางนา-ตราด 28 แขวงบางนา เขตบางนา กรุงเทพฯ 10260
ทะเบียนโรงงานเลขที่ 3-84(1) – 14/28 ประเภทโรงงานลำดับที่ 84(1) , (3) โดยบริษัทฯ
ได้แจ้งประกอบกิจการโรงงาน วันที่ 27 มิถุนาน 2528 เริ่มประกอบกิจการโรงงาน วันที่ 18
ธันวาคม 2528 เงื่อนไขการอนุญาตให้ประกอบกิจการโรงงาน และการเปลี่ยนแปลงเงื่อนไข
จะต้องปฏิบัติ คือ

- ใบอนุญาตประกอบกิจการฉบับนี้อาจถูกเพิกถอนได้
หากกรมโรงงานอุตสาหกรรมได้รับการร้องขอจากหน่วยรายการที่เกี่ยวข้อง
เนื่องจากมีการใช้อาคารโรงงานผิดประเภทจากที่ได้รับอนุญาต

- ต้องปรับปรุงอาคารโรงงานให้มีประตูเข้าออกถึงกันตามแบบแปลนที่ได้รับอนุญาต

2. ที่ตั้งโรงงานเลขที่ 333 เขตอุตสาหกรรมสุรนารี ถนนราชสีมา-โชคชัย หมู่ที่ 6
ตำบลหนองระเวียง อำเภอเมือง จังหวัดนครราชสีมา ทะเบียนโรงงานเลขที่ 3-84(1)-1/40 นม
ประเภทโรงงานลำดับที่ 84(1) ซึ่งได้แจ้งประกอบกิจการโรงงานวันที่ 25 กรกฎาคม 2540
เริ่มประกอบกิจการโรงงาน วันที่ 15 สิงหาคม 2540
เงื่อนไขการอนุญาตให้ประกอบกิจการโรงงาน และการเปลี่ยนแปลงเงื่อนไข จะต้องปฏิบัติ คือ

-ต้องมีและใช้ระบบบำบัดน้ำทิ้งที่มีขนาดและประสิทธิภาพเพียงพอที่จะปรับคุณภาพน้ำทิ้งทั้งหมดของโรงงานให้มีลักษณะเป็นไปตามประกาศกระทรวงอุตสาหกรรม
ฉบับที่ 2 (พ.ศ. 2539) ออกตามความในพระราชบัญญัติโรงงาน พ.ศ. 2535 ตลอดเวลาทำงาน

- ต้องมีและใช้ระบบขจัดฝุ่นละออง และ/หรือไอสารเคมี และ/หรือกลิ่น และ/หรือฟูม
ที่เกินขึ้นจากกรรมวิธีการผลิตที่มีขนาดและประสิทธิภาพเพียงพอ
ไม่ก่อให้เกิดเหตุเดือนร้อนหรือเป็นอันตรายต่อผู้ปฏิบัติงานและผู้อยู่อาศัยใกล้เคียง

- ต้องมีมาตรการควบคุมและป้องกันฝุ่นละออง และ/หรือกลิ่น และ/หรือเสียง
ที่เกิดขึ้นจากกรรมวิธีการผลิต
ไม่ก่อให้เกิดเหตุเดือนร้อนหรือเป็นอันตรายต่อผู้ปฏิบัติงานและผู้อยู่อาศัยใกล้เคียง

  การได้รับการส่งเสริมการลงทุน (BOI)

บริษัทฯ
ได้รับสิทธิพิเศษทางภาษีจากคณะกรรมการส่งเสริมการลงทุนสำหรับการผลิตเครื่องประดับจากโรงงานของบริษัทฯ
ในเขตอุตสาหกรรมของบริษัท เขตอุตสาหกรรมสุรนารี จำกัด จังหวัดนครราชสีมา
ตามบัตรส่งเสริมการลงทุนเลขที่ 1010/2544 เมื่อวันที่ 10 มกราคม 2544
ภายใต้เงื่อนไขที่กำหนดบางประการ สิทธิพิเศษดังกล่าวประกอบด้วย

1)  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นระยะเวลาแปดปีนับแต่วันที่มีรายได้จากการประกอบกิจการที่ได้รับการส่งเสริม
    (วันที่ 1 มกราคม 2546)

2)  ได้รับยกเว้นไม่ต้องนำเงินปันผลซึ่งจ่ายจากกำไรของกิจการที่ได้รับส่งเสริมซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคล

3)  ได้รับลดหย่อนภาษีเงินได้นิติบุคคลสำหรับกำไรสุทธิจากกิจการที่ได้รับการส่งเสริมการลงทุนในอัตราร้อยละห้าสิบของอัตราปกติ
    มีกำหนดห้าปีนับจากวันที่พ้นกำหนดได้รับยกเว้นภาษี

4)  ได้รับอนุญาตให้หักเงินได้พึงประเมินจำนวนเท่ากับร้อยละห้าของรายได้จากการส่งออกที่เพิ่มขึ้นจากปีก่อนเป็นระยะเวลาสิบปีนับแต่วันที่มีรายได้จากการประกอบกิจการที่ได้รับการส่งเสริม

บริษัท คริสตอลไลน์ จำกัด ซึ่งเป็นบริษัทย่อยของบริษัทฯ
ได้รับสิทธิพิเศษทางภาษีจากคณะกรรมการส่งเสริมการลงทุน ภายใต้เงื่อนไขที่กำหนดบางประการ
สิทธิพิเศษดังกล่าวได้แก่

+-----------------------------------+---------------+-----------------+
| รายละเอียด                         |               |                 |
+===================================+===============+=================+
| 1.  บัตรส่งเสริมเลขที่                 | 5036/2547     | 1384(4)/2549    |
+-----------------------------------+---------------+-----------------+
| 2.  เพื่อส่งเสริมการลงทุนในกิจการ       | ผลิตเ          | ผล              |
|                                   | ครื่องประดับอัญมณี | ิตเครื่องประดับอัญมณ |
|                                   |               | ีจากโรงงานในเขตอ |
|                                   |               | ุตสาหกรรมของบริษัท |
|                                   |               | เข              |
|                                   |               | ตอุตสาหกรรมสุรนารี |
|                                   |               | จำกัด            |
|                                   |               | จังหวัดนครราชสีมา  |
+-----------------------------------+---------------+-----------------+
| 3.  สิทธิประโยชน์สำคัญที่ได้รับ           |               |                 |
+-----------------------------------+---------------+-----------------+
|   3.1                             | ไม่ได้รับ        | 8 ปี             |
|   ได้รับยกเ                         |               |                 |
| ว้นภาษีเงินได้นิติบุคคลสำหรับกำไรสุทธิที่ได้จา |               |                 |
| กการประกอบกิจการที่ได้รับการส่งเสริมและไ |               |                 |
| ด้รับยกเว้นไม่ต้องนำเงินปันผลจากกิจการที่ได |               |                 |
| ้รับการส่งเสริมซึ่งได้รับยกเว้นภาษีเงินได้นิติบ |               |                 |
| ุคคลไปรวมคำนวณเพื่อเสียภาษีเงินได้นิติบุคคล |               |                 |
+-----------------------------------+---------------+-----------------+
|   3.2                             | ไม่ได้รับ        | ได้รับ            |
|                                   |               |                 |
| ได้รับลดหย่อนภาษีเงินได้นิติบุคคลสำหรับกำไร |               |                 |
| สุทธิจากกิจการที่ได้รับการส่งเสริมการลงทุนใ |               |                 |
| นอัตราร้อยละห้าสิบของอัตราปกติมีกำหนดห้าปี |               |                 |
|   นับจากวันที่พ้นกำหนดได้รับยกเว้นภาษี     |               |                 |
+-----------------------------------+---------------+-----------------+
|   3.3                             | ไม่ได้รับ        | ได้รับ            |
|   ได้รับยกเว้นอากรขาเข้าสำหร          |               |                 |
| ับเครื่องจักรตามที่คณะกรรมการพิจารณาอนุมัติ |               |                 |
+-----------------------------------+---------------+-----------------+
|   3.4                             | ได้รับสำหรับระ   | ได้รับเป็นระยะเวลา |
|   ได้รับยกเว้นอากรขาเข้า              | ยะเวลาตั้งแต่วันที่ | 5 ปี             |
| สำหรับวัตถุดิบและวัสดุจำเป็นที่ต้องนำเข้าจาก | 21 กรกฎาคม    | นับต             |
| ต่างประเทศเพื่อใช้ในการผลิตเพื่อการส่งออก | 2547 ถึง 20    | ั้งแต่วันนำเข้าวันแรก |
|                                   | กรกฎาคม 2551  |                 |
|                                   | และได้รับกา     |                 |
|                                   | รขยายเวลาการไ |                 |
|                                   | ด้รับสิทธิเพิ่มจนถึง |                 |
|                                   | 20 กรกฎาคม    |                 |
|                                   | 2553          |                 |
+-----------------------------------+---------------+-----------------+
| 4.  วันที่เริ่มใช้สิทธิตามบัตรส่งเสริม       | 25 พฤษภาคม    | ยังไม            |
|                                   | 2547          | ่ได้ขอเปิดดำเนินการ |
+-----------------------------------+---------------+-----------------+

  สิทธิอื่นๆ

ในปี 2529 บริษัทได้รับอนุมัติให้จัดตั้ง คลังสินค้าทัณฑ์บน (Bonded
Warehouse)ประเภทโรงผลิตสินค้าจากกรมศุลกากรทำให้บริษัทสามารถนำเข้าทองคำแท่งและวัตถุดิบอื่นๆ
จากต่างประเทศได้เองภายใต้การอนุญาตจากกระทรวงการคลัง
โดยได้รับสิทธิพิเศษในการยกเว้นภาษีอากรขาเข้า

บริษัทฯ ได้รับคัดเลือกให้เป็นผู้ประกอบการค้าระหว่างประเทศระดับบัตรทอง (GOLD CARD) เลขที่
009/2542 จากกรมศุลกากร ซึ่งบริษัทได้รับเกียรติบัตรเมื่อวันที่ 14 กุมภาพันธ์ 2543 ณ
กรมศุลกากร ได้รับสิทธิพิเศษดังนี้

-   สิทธิพิเศษในการนำของเข้า

  - ให้ผ่านการตรวจสอบใบขนสินค้าโดยไม่ต้องตรวจสอบพิธีการ (GREEN LINE) ของระบบ EDI

  - ให้ตัดบัญชีสินค้าสำหรับเรือ (MANIFEST) ภายหลังการปล่อยของ

  - ได้รับงดเว้นการตรวจของจากเจ้าหน้าที่ศุลกากร เว้นแต่การสุ่มตรวจ

-   สิทธิพิเศษในการส่งของออก

- ให้ผ่านการตรวจสอบใบขนสินค้าโดยไม่ต้องตรวจสอบพิธีการ (GREEN LINE) ของระบบ EDI

- ได้รับงดเว้นการตรวจของจากเจ้าหน้าที่ศุลกากร เว้นแต่การสุ่มตรวจ

-   สิทธิพิเศษในการคืนอากรหรือการชดเชยค่าภาษีอากร
    ได้รับอนุมัติการคืนอากรหรือชดเชยค่าภาษีอากรทันทีที่ยื่นคำร้องขอ

-   สิทธิอื่นๆ อันจะพึงมีในอนาคตตามที่อธิบดีประกาศกำหนด

ในปี 2544 บริษัทฯ ได้รับการรับรองมาตรฐานระบบบริหารคุณภาพ (Quality Management
System : QMS) ISO 9001 : 2000 ประเภทการผลิตเครื่องประดับอัญมณีในส่วนของโรงงาน
บมจ. แพรนด้า จิวเวลรี่ สาขานครราชสีมา จากบริษัทผู้ตรวจสอบประเมิน BVQI
และประเภทการจำหน่ายเครื่องประดับอัญมณีและบริการ บมจ. แพรนด้า จิวเวลรี่ กรุงเทพฯ
จากบริษัทผู้ตรวจสอบประเมิน BM TRADA พร้อมกัน

บริษัทฯ ได้รับการจัดระดับให้เป็นผู้ประกอบการส่งออกที่ดี ตั้งแต่เดือนภาษีสิงหาคม 2548 เป็นต้นมา
ถึง เดือนภาษีสิงหาคม 2553 โดยสิทธิประโยชน์ได้รับการคืนภาษีมูลค่าเพิ่มภายใน 15
วันนับแต่วันที่ยื่นแบบแสดงรายการภาษีมูลค่าเพิ่มผ่านเครือข่ายอินเตอร์เน็ต ได้รับบริการที่ดี
และการอำนวยความสะดวกในการติดต่อราชการรวมทั้งข้อมูลเกี่ยวกับภาษีมูลค่าเพิ่ม และภาษีอื่นๆ

บริษัทฯ ได้รับการยกเว้นภาษีมูลค่าเพิ่มการนำเข้าหรือการขาย อัญมณี ทองคำขาว ทองขาว เงิน
และ พาลาเดียม ตามประกาศอธิบดีกรมสรรพากรฯ ลงวันที่ 10 เมษายน 2546

 การตลาดและภาวะการแข่งขัน

-   การทำการตลาดของผลิตภัณฑ์

สำหรับปี 2552 ถึงแม้ว่า บริษัทฯ จะเผชิญกับภาวะเศรษฐกิจที่ถดถอย บริษัทฯ
สามารถดำเนินธุรกิจและมีอัตราการหดตัวน้อยกว่าภาพรวมการส่งออกอุตสาหกรรมเครื่องประดับแท้
ซึ่งมีเหตุผลสำคัญมาจากการปรับตัวรับสภาวะตลาดโดยการพิจารณาเลือกลูกค้าที่มีคุณภาพมีความเสี่ยงน้อย
และการมุ่งเน้นขยายตลาดใหม่โดยใช้ตราสินค้าของบริษัทเอง

กลยุทธ์ที่สำคัญของบริษัทฯ คือการรักษาฐานลูกค้าเดิมที่มีอยู่จากการรับจ้างผลิตและออกแบบ
การขยายตลาดหรือช่องทางการจัดจำหน่ายใหม่ และการทำตลาดสินค้าแบรนด์ของบริษัทฯ เอง
หรือแบรนด์ที่บริษัทได้รับสิทธิในการจัดจำหน่าย

ในด้านการรักษาฐานลูกค้าเดิมนั้น ในปี 2552 ที่ผ่านมา บริษัทฯ
ได้ปรับกลยุทธ์การดำเนินธุรกิจโดยหันไปผลิตเครื่องประดับเงินมากขึ้นเพื่อปรับตัวตามสภาวะความต้องการเครื่องประดับทองที่ลดลงจากสภาวะราคาทองคำปรับตัวสูงขึ้นอย่างต่อเนื่อง
โดยบริษัทฯ ได้ปรับสัดส่วนการผลิตเครื่องประดับทองต่อเครื่องประดับเงินเป็น 20:80
ซึ่งการผลิตเครื่องประดับเงินมากขึ้นนี้เป็นผลให้บริษัทฯ
ยังคงสามารถรักษาฐานลูกค้าเดิมในประเทศสหรัฐอเมริกาและในทวีปยุโรปได้

ในส่วนการขยายตลาดหรือช่องทางจัดจำหน่ายใหม่ บริษัทฯ ได้เน้นการขยายตลาดจีนและอินเดีย
ผ่านทางการทำการตลาดของบริษัทย่อย ซึ่งสามารถขยายจุดจำหน่ายสินค้าเพิ่มขึ้น โดยในจีน บริษัท
Pranda Guangzhou ได้รุกการเปิดสาขาร้านค้าปลีกจัดจำหน่ายแบรนด์เครื่องประดับเงิน Esse
ซึ่งมีจุดจำหน่ายในห้างสรรพสินค้าชั้นนำในเสินเจิ้น และในอินเดีย บริษัท Pranda Jewelry Pvt
Ltd ได้ขยายจุดจำหน่ายสินค้าแบรนด์ Prima Gold และ Prima Art
ผ่านทางร้านค้าเครื่องประดับระดับกลาง – สูง เพื่อครอบคลุมตลาดอินเดียมากยิ่งขึ้น

นอกจากนี้ ในส่วนการทำตลาดสินค้าแบรนด์ ในปี 2552 บริษัทฯ
ได้มุ่งเน้นการทำตลาดของแบรนด์ตนเอง และ แบรนด์ที่บริษัท ฯ ได้รับสิทธิในการจัดจำหน่าย
มีการพัฒนาและขยายตลาดที่สำคัญดังนี้

Prima Gold

แบรนด์ Prima Gold เครื่องประดับทองคำแท้ 99.9% ซึ่งมีจุดจำหน่ายมากกว่า 180 แห่งทั่วโลก
ได้ขยายจุดจำหน่ายไปยังประเทศโอมาน
และได้รุกตลาดอินเดียจัดจำหน่ายผ่านทางกลุ่มร้านค้าเครื่องประดับระดับกลาง-สูง

Century Gold

แบรนด์ Century Gold เครื่องประดับทองคำแท้ 96.5% ได้ขยายสาขาในประเทศไทยเพิ่มเป็น
23 สาขา จาก 15 สาขาในปี 2551

Caï

แบรนด์ Caï เครื่องประดับเงินแฟชั่น ซึ่งมีร้านค้าที่วางจำหน่ายในเยอรมนีและประเทศอื่น ๆ
ในยุโรปมากกว่า 200 ร้าน ได้เพิ่มไลน์สินค้าเครื่องประดับสำหรับบุรุษ Caï MEN

Merii

แบรนด์ Merii
เครื่องประดับเงินแฟชั่นได้ขยายตลาดจากเนเธอร์แลนด์ไปยังเยอรมนีและประเทศใกล้เคียง
ปัจจุบันมีจุดจำหน่ายมากกว่า 200 แห่ง

Esse

แบรนด์ Esse เครื่องประดับเงินฝังมาร์คาไซต์
ซึ่งมุ่งเน้นทำตลาดในประเทศจีนผ่านทางจุดจำหน่ายภายในห้างสรรพสินค้า ได้ขยายจุดจำหน่ายเป็น
10 สาขาในเสินเจิ้น

V&A

แบรนด์ V&A, Victoria & Albert Museum, London เป็นแบรนด์ที่บริษัท ฯ
ได้รับสิทธิในการผลิตและจัดจำหน่ายสินค้าเครื่องประดับ ได้มุ่งเน้นการทำตลาดในประเทศอังกฤษ
เยอรมนี และอเมริกา

Baldessarini

แบรนด์ Baldessarini เป็นแบรนด์แฟชั่นเครื่องแต่งกายบุรุษระดับสูงที่ Pranda & Kroll
ซึ่งเป็นบริษัทย่อย ได้รับสิทธิในการผลิตและจัดจำหน่ายกลุ่มสินค้าเครื่องประดับ
ได้เริ่มจำหน่ายสินค้าเครื่องประดับในช่วงกลางปี 2552 ในยุโรป

Prima Art

แบรนด์ Prima Art งานหัตถศิลป์ทองคำ 99.9% ได้เปิดจุดจำหน่ายเฉพาะแบรนด์ในประเทศไทย
และได้ขยายจุดจำหน่ายผ่านทางร้านค้าในอินเดียเพิ่มเป็นมากกว่า 1,700 แห่ง

โดยสรุปในปี 2552 บริษัทฯ มีจุดจำหน่าย (Point of Sale)
สินค้าแบรนด์ของตนเองและแบรนด์ที่ได้รับสิทธิจัดจำหน่ายในยุโรป 1,392 แห่ง เอเชียแปซิฟิค
2,014 แห่ง ตะวันออกกลาง 27 แห่ง แอฟริกา 6 แห่ง รวมทั้งสิ้น 3,439 แห่ง

ลูกค้าเป้าหมาย

สำหรับปี 2553 บริษัทฯ วางแผนจะรุกตลาดมากยิ่งขึ้น โดยเฉพาะในจีน อินเดีย และยุโรป
โดยแบรนด์ Prima Gold มีแผนที่จะเริ่มทำการตลาดอย่างเต็มรูปแบบมากขึ้นในอินเดีย แบรนด์
Esse จะเพิ่มการขยายสาขาในเสินเจิ้น และเมืองหลักที่มีศักยภาพของจีน ส่วนแบรนด์
Baldessarini จะรุกตลาดยุโรปอย่างเต็มรูปแบบมากขึ้น
โดยมีเป้าหมายที่ร้านค้าเครื่องประดับระดับสูง นอกจากนี้บริษัทฯ
จะยังคงกลยุทธ์การรักษาฐานลูกค้าเดิมในตลาดอเมริกาและยุโรปซึ่งยังคงเป็นตลาดหลักที่สำคัญอย่างต่อเนื่อง

การจำหน่ายและช่องทางการจำหน่าย

บริษัทฯ มีรายได้จากการขายในปี 2552 จำนวน 3,664 ล้านบาท
แบ่งเป็นสัดส่วนการจำหน่ายในประเทศและส่งออกไปจำหน่ายต่างประเทศดังนี้ :-

  ------------------------------------ -------------------- --------------
                                       ล้านบาท               %

  รายได้จากการส่งออก                     3,018                82.37

  รายได้จากการขายในประเทศ               646                  17.63

  รวมทั้งสิ้น                              3,664                100
  ------------------------------------ -------------------- --------------

บริษัทฯ สัดส่วนการจำหน่ายจากยอดขาย ปี 2552

  %

  ---------------------------------------------------------- ------------
  1. ขายผ่านบริษัทย่อย                                           52.12

  2. ขายตรง                                                  47.63

  4. ขายผ่านสิทธิจัดจำหน่าย (Franchise)                           0.25

                                                             100
  ---------------------------------------------------------- ------------

รายละเอียดของสัดส่วนการจำหน่ายของบริษัทฯ ดังนี้

-   ขายผ่านบริษัทย่อย

บริษัทฯ มีบริษัทย่อย เป็นฐานการจัดจำหน่าย และค้าปลีก
รวมถึงการจัดจำหน่ายผ่านระบบแฟรนซ์ไชส์ จำนวน 9 บริษัท คือ

-   สหรัฐอเมริกา Pranda North America, Inc.

-   ฝรั่งเศส H. Gringoire s.a.r.l.

-   อังกฤษ Pranda UK Ltd.

-   เยอรมนี Pranda & Kroll GmbH Co. KG

-   อินเดีย Pranda Jewelry Pvt. Ltd.

-   อินโดนีเซีย P.T. Pranda SCL

-   จีน Guangzhou Pangda Zhubao Shoushi Youxian Gongsi

-   เวียดนาม Pranda Vietnam Co., Ltd.

-   อินโดนีเซีย P.T. Pranda SCL

-   ไทย บจก. พรีม่าโกลด์ อินเตอร์เนชั่นแนล

    -   ขายตรง (Direct Shipment)

บริษัทฯ จัดจำหน่ายตรงไปยังลูกค้าในประเทศต่าง ๆ ทั่วโลก ได้แก่ สหรัฐอเมริกา อังกฤษ
เยอรมนี ฝรั่งเศส อิตาลี สเปน อินโดนีเชีย ญี่ปุ่น จีน เวียดนาม อินเดีย และไทย

ลักษณะของลูกค้า สามารถแบ่งตามประเภทของกิจการได้ดังนี้

  1) กลุ่มที่ขายทาง Cable TV รวมถึงที่ผ่าน E - Commerce เช่น QVC, Home Shopping
  Network เป็นต้น

2)  กลุ่มที่ขายผ่าน Catalogue เช่น Otto Versand, ARGOS, DANDURY MINT เป็นต้น

3)  กลุ่มผู้ผลิตที่มีแบบของตัวเอง

  4) กลุ่ม Department Stores เช่น Macy, Kaufhof เป็นต้น

  5) กลุ่ม Chain Stores เช่น Signet, Ben Bridge, VENDOME เป็นต้น

[]

หมายเหตุ จำนวนจุดจำหน่าย (point of sale)
หมายถึงจำนวนของสถานที่วางจำหน่ายตราสินค้าของกลุ่มบริษัทฯ และตราสินค้าที่กลุ่มบริษัทฯ
ได้รับสิทธิจัดจำหน่าย ซึ่งครอบคลุมถึงร้านค้าปลีกของกลุ่มบริษัทฯเอง ห้างสรรพสินค้า
ร้านค้าปลีกที่เป็นตัวแทนจำหน่าย และร้านจำหน่ายสินค้าอัญมณีและเครื่องประดับ

-   สภาพการแข่งขันภายในอุตสาหกรรม

ผลจากวิกฤตการทางเศรษฐกิจที่เกิดขึ้นทั้งในสหรัฐอเมริกาและอีกหลายประเทศทั่วโลกในช่วง 2-3
ปีที่ผ่านมา ส่งผลต่อกำลังซื้อของประชากรในประเทศที่เป็นตลาดสำคัญ
โดยเฉพาะในสหรัฐอเมริกาและยุโรป ทำให้ภาพรวมตลาดเครื่องประดับแท้ในปี 2552
มีมูลค่าส่งออกลดลง โดยการส่งออกเครื่องประดับแท้ของประเทศไทยในปี 2552 มีมูลค่ารวม
2,492 ล้านเหรียญสหรัฐฯ ลดลง 12.52% เมื่อเทียบกับปี 2551 ซึ่งมีมูลค่า 2,849
ล้านเหรียญสหรัฐ โดยมีส่วนสำคัญมาจากยอดส่งออกเครื่องประดับทองที่ลดลง โดยในปี 2552
มีมูลค่าส่งออกรวม 1,389 ล้านเหรียญสหรัฐฯ ลดลง 24.46%
ขณะที่กลุ่มเครื่องประดับเงินมีมูลค่าส่งออกเพิ่มขึ้น 11.12% เป็นมูลค่าส่งออก 956
ล้านเหรียญสหรัฐฯ

อย่างไรก็ตาม การส่งออกอัญมณีและเครื่องประดับนับว่ามีบทบาทสำคัญมากต่อประเทศไทย
โดยการส่งออกสินค้าอัญมณีและเครื่องประดับครองอันดับที่ 3 ของการส่งออกของประเทศไทย
มูลค่าส่งออกในปี 2552 รวม 9,762 ล้านเหรียญสหรัฐฯ มีอัตราเติบโต 18.04%
นอกจากนี้รัฐบาลยังให้ความสำคัญเป็นอย่างมากกับอุตสาหกรรมอัญมณีและเครื่องประดับโดยพิจารณาได้จากการยกเว้น
VAT ให้แก่พลอยนำเข้าทั้งนี้เพื่อส่งเสริมให้ประเทศไทยเป็นศูนย์กลางการค้าพลอยระดับโลก
รวมถึงการส่งเสริมให้ภาคเอกชนเปิดตลาดใหม่ และการให้สินเชื่อพิเศษแก่อุตสาหกรรมฯ
ด้วยการสนับสนุนจากภาครัฐ และภาคเอกชนที่มีศักยภาพในการแข่งขัน
จึงมีความมั่นใจได้ว่าอุตสาหกรรมฯนี้สามารถเติบโตในระยะยาวได้อย่างต่อเนื่อง

 

-   แนวโน้มภาวะอุตสาหกรรมและสภาพการแข่งขันในอนาคต

จากเศรษฐกิจโลกที่ยังคงได้รับผลกระทบอย่างรุนแรงต่อเนื่องอันเริ่มต้นจากปี 2551
เกิดวิกฤตตลาดสินเชื่อด้อยคุณภาพ (Sub Prime Credit)
ในสหรัฐอเมริกาซึ่งนำไปสู่วิกฤตสถาบันการเงินระดับโลกและขยายผลไปสู่การหดตัวอย่างรุนแรงของภาคธุรกิจที่แท้จริง
ถึงแม้ว่าเศรษฐกิจโลกส่งสัญญานการฟื้นตัวช่วงกลางปี 2552
โดยเป็นผลมาจากมาตรการกระตุ้นเศรษฐกิจของประเทศต่างๆ
แต่ยังคงมีปัจจัยเสี่ยงแฝงอยู่อย่างมีนัยสำคัญ

อีกทั้งการปรับตัวของราคาทองคำและราคาเนื้อเงินซึ่งเป็นวัตถุดิบหลักในการผลิตสินค้าเครื่องประดับอัญมณีปรับตัวเพิ่มขึ้นเป็นอย่างมากและความผันผวนของเนื้อเงินอย่างรุนแรงนั้นก็เป็นปัจจัยเสี่ยงที่ส่งผลกระทบต่อผลการดำเนินงานของอุตสาหกรรมเครื่องประดับอัญมณี
รวมทั้งค่าเงินบาทต่อสหรัฐฯ
ยังมีความผันผวนอย่างต่อเนื่องก็เป็นอีกปัจจัยเสี่ยงที่ส่งผลต่อการดำเนินงานของอุตสาหกรรมเครื่องประดับอัญมณี
เนื่องจากอุตสาหกรรมนี้มุ่งเน้นการส่งออกและนำเข้าวัตถุดิบเพื่อการผลิตเป็นสำคัญ

ถึงแม้ปัจจัยเสี่ยงข้างต้นจะส่งผลกระทบต่ออุตสาหกรรมเครื่องประดับอัญมณี
แต่อุตสาหกรรมอัญมณีและเครื่องประดับของประเทศไทยยังคงมีอัตราการเติบโตต่อเนื่องจากปีก่อนซึ่งสะท้อนให้เห็นถึงความสามารถในการแข่งขันของอุตสาหกรรมฯได้เป็นอย่างดี
โดยพิจารณาได้จากการส่งออกปี 2552
อุตสาหกรรมอัญมณีและเครื่องประดับส่งออกมีมูลค่าการส่งออก 9,762 ล้านเหรียญสหรัฐฯ
คิดเป็นอัตราการเติบโต 18.04% จากปี 2551 ที่มีมูลค่าการส่งออก 8,270 ล้านเหรียญสหรัฐฯ
และเป็นสินค้าส่งออกเป็นอันดับที่ 3
ของประเทศไทยรองจากสินค้าประเภทเครื่องคอมพิวเตอร์อุปกรณ์และส่วนประกอบ
และรถยนต์อุปกรณ์และส่วนประกอบ ตามลำดับ
โดยมูลค่าการส่งออกสินค้าอัญมณีและเครื่องประดับในปี 2552 คิดเป็นสัดส่วนร้อยละ 6.40
ของมูลค่าการส่งออกรวมของประเทศไทย
นอกจากนี้รัฐบาลยังให้ความสำคัญเป็นอย่างมากกับอุตสาหกรรมอัญมณีและเครื่องประดับโดยพิจารณาได้จากการยกเว้น
VAT ให้แก่พลอยนำเข้าทั้งนี้เพื่อส่งเสริมให้ประเทศไทยเป็นศูนย์กลางการค้าพลอยระดับโลก
รวมถึงการส่งเสริมให้ภาคเอกชนเปิดตลาดใหม่ และการให้สินเชื่อพิเศษแก่อุตสาหกรรมฯ
ด้วยการสนับสนุนจากภาครัฐ และภาคเอกชนที่มีศักยภาพในการแข่งขัน
จึงมีความมั่นใจได้ว่าอุตสาหกรรมฯนี้สามารถเติบโตในระยะยาวได้อย่างต่อเนื่อง

นอกจากนี้หากพิจารณาจากข้อมูลการส่งออกย้อนหลังไปประมาณ 5 ปี
จะพบว่าอุตสาหกรรมนี้มีการเติบโตเกินกว่า 10% ต่อปีมาเสมอ
นั่นย่อมสะท้อนให้เห็นว่าอุตสาหกรรมอัญมณีและเครื่องประดับของประเทศไทยมีความสามารถในการแข่งขันกับประเทศคู่แข่งได้เป็นอย่างดี

ปัจจุบันอุตสาหกรรมอัญมณีและเครื่องประดับของไทยมีคู่แข่งที่สำคัญได้แก่ จีน และอินเดีย
ซึ่งผลิตสินค้าประเภทแรงงานฝีมือเช่นเดียวกับประเทศไทย
ดังนั้นอุตสาหกรรมนี้ของไทยต้องพัฒนาไปผลิตสินค้าที่คุณภาพสูงขึ้นเทคนิคการผลิตระดับสูงและพัฒนาแบรนด์ของตนเองเป็นหลัก
ทั้งนี้เพื่อรักษาความสามารถในการแข่งขันในระยะยาว

บริษัทฯ ตระหนักถึงสภาพการแข่งขัน และมองเห็นแนวโน้มของอุตสาหกรรมฯอย่างชัดเจน
จึงได้มุ่งสู่การเป็นบริษัทแบรนด์เครื่องประดับอัญมณีระดับโลก (World Class Jewelry Brand
Company) ซึ่งได้วางรากฐานที่มั่นคงไว้รองรับกับวิสัยทัศน์ดังกล่าว โดยพิจารณาได้จากบริษัทฯ
ได้วางโครงสร้างการบริหารที่สมดุลซึ่งประกอบด้วย ด้านการผลิต ด้านการจัดจำหน่าย
ด้านการค้าปลีก และด้านการบริหารตราสินค้า

-   จำนวนและขนาดของคู่แข่งขัน ส่วนแบ่งตลาด ความยากและง่าย

เนื่องจากเป็นอุตสาหกรรมที่ต้องใช้เงินทุนจำนวนมาก และใช้ประสบการณ์ยาวนาน
รวมทั้งการสร้างสัมพันธ์ที่ดีกับลูกค้าอย่างต่อเนื่อง
ดังนั้นการเข้ามาเป็นผู้ประกอบการที่มีศักยภาพในอุตสาหกรรมนี้อาจทำได้ยาก ตัวอย่างเช่น
ลูกค้าที่ขายผ่าน TV เป็นลูกค้าที่มีความต้องการในการสั่งปริมาณมากและต้องเป็นสินค้าที่มีคุณภาพ
แต่มีบริษัทผู้ผลิตจำนวนน้อยรายในโลกที่สามารถผลิตได้ตามความต้องการของลูกค้ากลุ่มนี้
ซึ่งบริษัทก็ได้รับคำสั่งซื้อจากลูกค้าที่ขายผ่าน TV อย่างสม่ำเสมอ เนื่องจากมีราคาเหมาะสม
และควบคุมคุณภาพให้คงที่ได้ตามแบบที่ลูกค้ากำหนด

อำนาจต่อรองของผู้ซื้อและผู้ขาย

บริษัทมีนโยบายกระจายความเสี่ยงโดยขายสินค้าไปยังประเทศต่าง ๆ ทั่วโลก
เพื่อไม่เป็นการยึดติดกับตลาดใดตลาดหนึ่งและจะไม่ขายให้ลูกค้ารายใดเกิน 30%
ซึ่งเป็นการลดความเสี่ยงและเพิ่มอำนาจการต่อรองให้กับบริษัท
เพราะไม่จำเป็นต้องผูกมัดกับบริษัทใดบริษัทหนึ่ง

+-------------------+--------------+--------------+--------+-----------+
| ประเภทสินค้าของบริษัท | จำนวน &      |              | ส่วนแบ  | ค         |
|                   | ขนาดของคู่แข่ง  |              | ่งตลาดข | วามยาก/ง่า |
|                   |              |              | องบริษัท | ยของการมีค |
|                   |              |              |        | ู่แข่งรายใหม่ |
+-------------------+--------------+--------------+--------+-----------+
|                   | ในประเทศ     | ต่างประเทศ    |        |           |
+-------------------+--------------+--------------+--------+-----------+
| - เครื่องประดับทอง   | แทบไม่มี / ต่ำ  | น้อยราย /     | สูง     | ยาก       |
| 24 K              |              | ปานกลาง      |        |           |
|                   | ปานกลาง /    |              | สูง     | ยาก –     |
| - เครื่องประดับอัญมณี  | ปานกลาง      | น้อย /        |        | ปานกลาง   |
|                   |              | ปานกลาง      | ป      |           |
| ระดับกลุ่มราคากลาง - | ปานกลาง /    |              | านกลาง | ง่าย       |
| สูง                | ใหญ่          | มาก / ใหญ่    |        |           |
|                   |              |              | ป      | ปานกลาง   |
| - เครื่องประดับอัญมณี  | มาก /        | ปานกลาง /    | านกลาง |           |
|                   | ปานกลาง      | ปานกลาง      |        |           |
| ระดับกลุ่มราคากลาง - |              |              |        |           |
| ล่าง               |              |              |        |           |
|                   |              |              |        |           |
| - เครื่องประดับเงิน   |              |              |        |           |
+-------------------+--------------+--------------+--------+-----------+

หมายเหตุ : เป็นข้อมูลจากผู้บริหารของบริษัท

1.  เกณฑ์ในการกำหนดความยาก/ง่ายของการมีคู่แข่งรายใหม่
    พิจารณาจากจำนวนเงินลงทุนทั้งในส่วนของวัตถุดิบ เครื่องจักร ถ้าหากใช้เงินลงทุนสูง
    และต้องการใช้นักออกแบบสินค้า
    และแรงงานฝีมือที่มีคุณภาพก็จะมีความยากในการเข้ามาดำเนินธุรกิจ

2.  จำนวนคู่แข่งของประเภทสินค้าเครื่องประดับทอง 24 K ในประเทศมีเพียงรายเดียว

 การจัดหาผลิตภัณฑ์หรือบริการ

-   ลักษณะการจัดให้ได้มาซึ่งผลิตภัณฑ์

บริษัทใช้การผลิตแบบปริมาณมาก (Mass Production) สำหรับงานในกลุ่ม Silver
ส่วนงานในกลุ่ม High & Medium ซึ่งเป็น “งานทอง” จะใช้การผลิตแบบจิวเวลรี่ชั้นสูง
ใช้ช่างฝีมือ และเครื่องจักรอันทันสมัยโดยบริษัทจะมีเทคโนโลยีการผลิตของบริษัทเอง
ซึ่งทำให้สินค้าเครื่องประดับอัญมณีออกมามีความสวยงาม ทนทาน และกรรมวิธีการผลิต
จะมีอัตราการสูญเสียต่ำ

การผลิตและการขายมีลักษณะเป็นฤดูกาล คือ ความต้องการของผู้ซื้อสุดท้าย (ผู้บริโภค)
จะมากในช่วงเทศกาลคริสต์มาสและปีใหม่ แต่ก็มิได้ส่งผลกระทบต่อการดำเนินธุรกิจของบริษัท
เพราะบริษัท สามารถควบคุม และวางแผนการผลิตได้เป็นอย่างดี ในปี 2550 – 2552 บริษัทฯ
มีปริมาณการขายแยกเป็น 4 ไตรมาส ดังนี้

  -------------- -- -------- -- ------ -- -------- -- ------ -- -------- -- -------
                    ปี 2552                ปี 2551                ปี 2550      

  ไตรมาส            ล้านบาท      %         ล้านบาท      %         ล้านบาท      %

  1                 596         22        837         27        807         25

  2                 596         22        852         27        589         18

  3                 732         26        713         23        723         23

  4                 835         30        714         23        1,067       34

  รวม 4 ไตรมาส      2,759       100       3,116       100       3,186       100
  -------------- -- -------- -- ------ -- -------- -- ------ -- -------- -- -------

  กำลังการผลิตและปริมาณการผลิตย้อนหลัง 3 ปี

[TABLE]

  อัตราการใช้กำลังผลิต

บริษัทจะใช้อัตรากำลังการผลิตให้เป็นไปตามสัดส่วนของกลุ่มผลิตภัณฑ์ (Production Mix)
ตามที่ได้รับใบสั่งซื้อสินค้าในแต่ละฤดูกาล (Seasonality)

  อัตราเพิ่มของปริมาณการผลิตตามจำนวนหน่วย

  เป็นไปตามความต้องการของใบสั่งซื้อสินค้าและกำลังการผลิตที่มีอยู่

  จำนวนกะที่ผลิตได้ จำนวนกะที่ผลิตจริง

บมจ. แพรนด้า จิวเวลรี่ จะใช้จำนวนกะเพียง 1 กะ เท่านั้น
เนื่องจากวัตถุดิบเป็นของมีค่าหากส่งมอบงานระหว่างกะจะยากในการควบคุม
หากงานมีปริมาณมากและเร่งด่วน บริษัทจะให้พนักงานทำงานล่วงเวลาเพื่อเพิ่มรายได้ให้กับพนักงาน

  วัตถุดิบ และผู้จำหน่ายวัตถุดิบ (Supplier)

วัตถุดิบ แยกเป็น - โลหะ (gold, silver & alloy)

- ส่วนประกอบ (Component)

- อัญมณี

  - อื่น ๆ

[TABLE]

[TABLE]

แหล่งที่มาของวัตถุดิบ

1.  โลหะ

    -   ทองคำ สั่งจากตัวแทนจำหน่ายจากประเทศฮ่องกง

    -   เนื้อเงิน สั่งจากตัวแทนจำหน่ายในประเทศ

    -   อัลลอย สั่งจากตัวแทนจำหน่ายจากประเทศเยอรมัน

  2. ส่วนประกอบ สั่งจากตัวแทนจำหน่ายจากประเทศอิตาลี และผู้ผลิตในประเทศ

3. อัญมณี สั่งจากตัวแทนจำหน่ายหรือพ่อค้าคนกลางในกรุงเทพฯ และมี
บางส่วนที่สั่งจากต่างประเทศ

4. อื่น ๆ สั่งจากตัวแทนจำหน่ายในประเทศ

เปรียบเทียบราคาทองคำ และราคาเนื้อเงิน ปี 2549 – 2552 ดังนี้

  ----------------------- -- ---------- --- -------- --- -------- --- --------
  หน่วย : บาท/กรัม                                                      

                             2552           2551         2550         2549

  ราคาโลหะทองคำ              1,202.18       861.97       863.89       720.06

  ราคาโลหะเนื้อเงิน             17.68          12.49        15.26        12.31
  ----------------------- -- ---------- --- -------- --- -------- --- --------

บริษัทจะกระจายการจัดซื้อวัตถุดิบต่างๆ ไปยังผู้จำหน่ายหลายรายและรักษาสัดส่วนการซื้อไม่ให้เกิน
30% ต่อราย และบริษัทมีความสัมพันธ์ที่ดีต่อกันในเชิงการค้า ดังนั้นบริษัทจะมีความเสี่ยงลดลง
หากมีการเปลี่ยนแปลง/สูญเสียผู้จำหน่ายรายนั้นๆ ไป

กิจกรรมการผลิตของแพรนด้าจัดเป็นประเภทใช้แรงงานเป็นจำนวนมาก (Labor Intensive)
เนื่องจากเป็นการผลิตที่ใช้ฝีมือแรงงาน (Handicrafts) เป็นหลัก ดังนั้นบริษัทฯ
จึงได้สร้างงานโดยการฝึกฝีมือแรงงานเพื่อใช้ในการผลิตเครื่องประดับอัญมณี

  ความเพียงพอของเครื่องจักรและบุคลากร

ในปัจจุบันบริษัทมีเครื่องจักรและบุคลากรเพียงพอกับการผลิตในปัจจุบัน
เทคโนโลยีสมัยใหม่นั้นช่วยสนับสนุนการผลิตให้มีประสิทธิภาพมากขึ้น
แต่ไม่สามารถมาทดแทนแรงงานฝีมือได้
เนื่องจากอุตสาหกรรมนี้เป็นกิจการที่ใช้แรงงานที่มีฝีมือเป็นหลัก

  ความเป็นไปได้ที่จะถูกทดแทนด้วยเทคโนโลยี

เทคโนโลยีใหม่ไม่สามารถทดแทนฝีมือที่ปราณีตของแรงงานคนได้
แต่อาจมาช่วยให้การออกแบบสวยงามขึ้น ละเอียดแม่นยำมากขึ้น และผลิตได้รวดเร็วขึ้น

  ความสามารถความจำเป็นและค่าใช้จ่ายในการปรับเครื่องจักรให้แข่งขันได้

บริษัทมีฝ่ายวิศวกรรมการผลิต เป็นผู้ติดตามความเคลื่อนไหวของเทคโนโลยีต่างๆ
ที่เกี่ยวเนื่องกับอุตสาหกรรมผลิตเครื่องประดับอัญมณี
โดยที่บริษัทจะมีการปรับเปลี่ยนเครื่องจักรและเทคโนโลยีการผลิต
เพื่อเพิ่มคุณภาพและลดต้นทุนของสินค้าอย่างต่อเนื่อง

 ผลกระทบต่อสิ่งแวดล้อม

บริษัท ไม่เคยมีประวัติการกระทำผิดต่อสิ่งแวดล้อม อุตสาหกรรมเครื่องประดับอัญมณี
จะไม่มีผลกระทบต่อสิ่งแวดล้อมเนื่องจากบริษัทจะนำวัสดุและเศษซากจากกระบวนการผลิตกลับมาเป็นวัตถุดิบเพื่อผลิตใหม่
อีกทั้งบริษัทได้รับคัดเลือกให้เป็นสถานที่ทำงาน สะอาด ปลอดภัย ไร้มลพิษ
โดยได้รับใบรับรองระดับทอง จากสำนักอนามัยกรุงเทพมหานคร ให้เป็นสถานที่ทำงานน่าอยู่
น่าทำงาน ซึ่งพิธีจัดขึ้นในวันจันทร์ที่ 17 มิถุนายน 2545 ณ ห้องประชุม ชั้น 2 ศูนย์เยาวชน
กรุงเทพมหานคร (ไทย-ญี่ปุ่น) ดินแดง

 งานที่ยังไม่ได้ส่งมอบ

ประกอบด้วยสินค้าสำเร็จรูปรอการจัดส่ง (Goods in transit) และสินค้าระหว่างการผลิต
(work-in-process)